Кевин Дойл
Кевин Едуърд Дойл () е ирландски футболист, играч от лятото на 2009 г. на английския клуб „ФК Улвърхамптън Уондърърс“. Роден е на 18 септември 1983 г. в село Адамстаун в Република Ирландия. Играе като нападател.

Кариера 
Ирландският нападател започва кариерата си в Адамстаун, като първия професионален отбор, в който играе, е „Сейнт Патрикс Атлетик“. През февруари 2003 г. преминава в „Корк Сити“. След като играе като дясно крило е преквалифициран като нападател. Избран за футболист на сезона на „Корк Сити“.

През юли 2005 г. Дойл подписва договор за две години с английския „Рединг“, който плаща на „Корк Сити“ €117 000. Въпреки че вече не е част от отбора, Дойл получава медал за първото място в ирландското първенство по футбол, което „Корк Сити“ печели през ноември 2005 г. Замислен е да бъде резервен вариант, но контузиите на някои футболисти от състава принуждават треньора Стийв Копъл да го включи в първия отбор. През четиригодишния си престой в „Рединг“ изиграва 154 мача с отбелязани 55 гола.

Дойл дебютира за младежкия национален отбор на Република Ирландия на 2 февруари 2004 г. срещу Португалия. Има 11 мача и 5 гола за Ирландия на световното първенство за младежи през 2003 г. Прави дебют за мъжкия национален отбор на Република Ирландия на 1 март 2006 г. срещу Швеция.

Източници 
 Официален сайт на „Рединг“

Родени през 1983 година
Футболисти от Република Ирландия
Футболисти на ФК Рединг
Футболисти на ФК Улвърхамптън
Футболисти на Кристъл Палас
Футболисти на КПР